Iomabe GXRTDR Waterfilter van Icepure RWF0300A Kopen | Koelkasten en IJskasten
- Iomabe GXRTDR Waterfilter van Icepure RWF0300A
RWF0300A waterfilter is 100% compatible voor de originele Iomabe GXRTDR waterfilter.
RWF0300A waterfilter voor Iomabe Amerikaanse (side-by-side) koelkasten met een externe waterfilter welke achter de koelkast wordt geplaatst.
Iomabe: Alle modellen met een externe waterfilter
Advertentie nr.: 19725800 Vertoon wysigings vanaf 20 September 2019 19:20
Ontsluit van "https://af.wikipedia.org/wiki/Spesiaal:OnlangseVeranderingsMetSkakels/Sulla" April 2014 – MHI Attorneys Blog
April 17, 2014 MHI Law Comments 0 Comment
ABSTRAKTE STELSEL VAN EIENDOMSVERKRYGING
In die Suid-Afrikaanse reg kan eiendomsreg op ‘n oorspronklike of afgeleide wyse oorgedra word. Die onderskeid tussen die wyses van eiendomsverkryging is dat by die oorspronklike wyse daar geen samewerking van die vorige eienaar verlang word nie, terwyl dit by die afgeleide wyse wel vereis word.
Die oorspronklike wyse van eiendomsverkryging val buite die bestek van hierdie artikel, gevolglik word slegs die vernaamste voorbeelde genoem. Hulle is verjaring, aanhegting en vermenging. Die basis van die oorspronklike wyse van eiendomsverkryging is dat daar geen voorneme van die vorige eienaar vereis word nie. Byvoorbeeld, jy huur ‘n stuk grond en besluit later om ‘n swembad op die stuk grond te laat insit. Sodra die swembad dan in die grond is, word die eienaar van die grond ook die eienaar van die swembad. Die huurder sal slegs ‘n verrykings-eis hê as daar aan al die vereistes van verryking voldoen word.
Die tweede manier waarop eiendomsreg oorgedra kan word, is op die afgeleide wyse. Die vernaamste vereistes vir dié manier van eiendomsverkryging is eerstens, die partye moet ‘n duidelike voorneme hê dat eiendomsreg oorgedra moet word en tweedens, daar moet lewering of registrasie van die saak wees. Die eerste vereiste is vanselfsprekend, maar dit is belangrik om daarop te let dat ‘n person se handelingsbevoegdheid ook ‘n moontlike rol kan speel in die afdwingbaarheid van die oordrag. Die vereiste van lewering is slegs van toepassing as die partye van voorneme is om eiendomsreg oor te dra in ‘n roerende saak. Daar is verskeie tipes lewering in die Suid-Afrikaanse reg, waarvan die vernaamstes lewering met die lang of kort hand, erkenning van die nuwe landheer en constitutum possessorium is. Die vereiste van registrasie is net van toepassing as die partye van voorneme is om ‘n onroerende saak oor te dra. Beide lewering en registrasie moet vergesel word van ‘n duidelike voorneme tot oordrag van eiendomsreg.
Dit is by die afgeleide wyse van eiendomsverkryging waar daar ‘n onderskeid getref moet word tussen die kousale en abstrakte stelsel. Die kousale stelsel behels dat eiendomsreg slegs oorgedra kan word as die onderliggende ooreenkoms geldig is. Die stelsel beteken in die praktyk dat, al het die partye die voorneme gehad om eiendomsreg oor te dra, geen regte oorgedra sal word tussen die partye as die bindende kontrak ongeldig is nie.
Hierteenoor kry mens die abstrakte stelsel van eiendomsverkryging, wat die een is wat in die Suid-Afrikaanse reg gevolg word. Die abstrakte stelsel beteken dat, selfs al is die onderliggende verbintenis ongeldig, eiendomsreg steeds oorgaan as die partye die voorneme gehad het, tesame met die nodige lewering of registrasie, wat ookal van toepassing mag wees.
Die abstrakte stelsel bied baie beskerming aan bona fide derde partye, waar die kousale stelsel in gebreke bly om dieselfde beskerming aan die partye te bied. Die tekortkominge in die abstrakte stelsel van die Suid-Afrikaanse reg word egter effektief deur die verrykingsreg reggestel.
WEES BEWUS VAN DIE VOORWAARDES IN JOU HUIS SE TITELAKTE
Voordat jy ‘n eiendom koop of jou bouplanne aan die Stadsraad voorlê vir goedkeuring is dit belangrik om die voorwaardes in die titelakte na te gaan, want versuim om dit te doen kan jou duur te staan kom. Die titelakte sal aandui welke geregistreerde serwitute en voorwaardes van toepassing is op die spesifieke eiendom.
‘n Paar van hierdie stedelike serwitute word hieronder bespreek:
Die serwituut kan bepaal dat die eienaar van die heersende erf die reg het om die oprigting van geboue op die dienende eiendom te verbied óf die hoogte van die geboue te beperk, Of die eienaar van die heersende erf kan die reg hê op ‘n onbelemmerde uitsig of toegang tot lig . Dit beperk die dienende eiendom om uitsig/lig te belemmer deur die oprigting van geboue of aanplant van bome.
Die serwituut van ondersteuning kom daarop neer dat die eienaar van die heersende erf van die buurman kan verwag dat die geboue op die dienende erf die geboue op die heersende erf ondersteun. Dit kan ook ‘n wedersydse serwituut wees wat verhoed dat enigeen van die eienaars deur die sloping van sy of haar gebou die ondersteuning wat dit aan die ander gebou bied, beëindig. Die eienaar van die dienende erf is verplig om die betrokke muur in ‘n goeie toestand te hou op sy eie koste.
Die reg om byvoorbeeld ‘n stoep of ‘n balkon in die lugruim van die dienende erf te bou.
Die reg om druppende reënwater of water vanuit ‘n stroon te ontvang of nie te ontvang nie, of die reg om reënwater met ‘n afvoerpyp te dreineer na die bure.
Die reg van weg is die reg om oor ‘n ander persoon se eiendom te loop of met ‘n voertuig daaroor te ry.
Die regte en pligte van die eienaars van die heersende en dienende eiendomme
Die regte en verpligtinge van die eienaars van die onderskeie erwe sal afhang van die ooreenkoms waaruit die serwituut spruit. Dit sal streng vertolk word om sodoende die minste benadelend vir die dienende eiendom te wees. Die eienaar van die heersende eiendom moet sy regte uitoefen met inagneming van die regte van die ander party, wat beteken dat die serwituut met so ‘n mate van versigtigheid uitgeoefen moet word dat dit die minste ongerief vir die dienende eienaar veroorsaak. Dit beteken egter nie dat die eienaar van die heersende eiendom beperk word in die uitoefening van sy of haar regte bloot omdat dit die eienaar van die dienende eiendom sal benadeel nie. Aangesien ‘n saaklike serwituut koppel aan ‘n eiendom, mag enige persoon wat die heersende eiendom okkupeer, die serwituut uitoefen. Die eienaar van die heersende eiendom mag egter nie sy regte in terme van die serwituut oordra vir die voordeel van ‘n ander eiendom as die heersende eiendom nie.
Die algemene reël is dat ‘n serwituut nie ‘n aktiewe of positiewe plig kan afdwing op die eienaar van die dienende eiendom nie. Daar is slegs twee uitsonderings op hierdie reël, naamlik die serwituut wat die eienaar verplig om ‘n gebou van ‘n sekere hoogte op te rig en die serwituut wat ‘n plig plaas op die eienaar om ‘n muur vir ondersteuning op te rig.
Beëindiging van hierdie serwitute
Volgens ‘n ooreenkoms: ‘n serwituut mag by ooreenkoms tussen die partye beëindig word, welke kansellasie in die Aktekantoor geregistreer moet word ten einde daarop- volgende kopers te bind.
Abandonnement: byvoorbeeld die versuim om teen die oprigting van ‘n heining of die sluiting van ‘n pad kapsie te maak.
Verjaring: ‘n positiewe serwituut verjaar as die houer daarvan versuim om sy of haar regte uit te oefen vir ‘n ononderbroke tydperk van 30 jaar, maar dit is nie die geval met ‘n negatiewe serwituut nie.
Vernietiging van een van die eiendomme.
B. BEPERKENDE VOORWAARDES
Hierdie is statutêre beperkings wat op die eienaar van die grond afgedwing word uit hoofde van dorpstigtingsvoorwaardes wat teen die Titelakte van die eiendom geregistreer word vir die wedersydse voordeel van die eienaars, en met die oogmerk om ‘n spesifieke karakter vir die buurt daar te stel.
‘n Paar Dorpvoorwaardes word hier genoem:
Die erf is onderworpe aan ‘n serwituut vir riool- of ander doeleindes langs een of meer grense.
Geen groot wortelbome mag binne die serwituutgebied geplant word nie.
Geen geboue of ander struktuur mag binne die serwituutgebied opgerig word nie.
Die plaaslike owerheid is daarop geregtig om tydelik op die grond aangrensend aan die serwituut materiaal wat gedurende die aanleg, onderhoud of verwydering van rioolwerke uitgegrawe word, te stoor of berg.
Voorstelle om nadelige grondtoestande te oorkom, moet vervat word in die bouplanne wat vir goedkeuring voorgelê word.
Die ontwerp van alle strukture en geboue wat opgerig word, sal deur ‘n strukturele ingenieur goedgekeur word.
Behalwe met die skriftelike toestemming van die plaaslike bestuur moet alle dakke van die geboue van teëls, leiklip of dekriet wees.
Geen winkel, fabriek of industrie mag op die erf opgerig word nie.
Hieruit is dit duidelik dat die beperkende voorwaardes ‘n rol kan speel in die bepaling van die karakter van ‘n dorp en kan dit ook sekere ekonomiese implikasies hê.
Ander voorwaardes wat in titelaktes vervat kan word
Beperking op onderverdeling van grond.
Voorwaardes met betrekking tot die gebruik van die erf kan neergelê word.
Voorwaardes wat die vervreemding van die grond beperk.
Beperkende voorwaardes mag gekanselleer of gewysig word op een van die volgende maniere:
Deur aansoek te doen by die hof.
Die Administrateur het die mag om voorwaardes te verander, te kanselleer of op te skort ten opsigte van grond in sy Provinsie.
Die Minister van Openbare Werke kan toestem tot die wysiging of kansellasie van voorwaardes geregistreer in Aktes.
Provinsiale wetgewing skryf prosedures voor in terme waarvan beperkende voorwaardes ten opsigte van die onderverdeling van grond of die doel waarvoor die grond gebruik kan word, opgehef kan word.
Daar is ook ‘n paar ander wat nie hier bespreek word nie.
In die lig van bogenoemde is dit noodsaaklik dat ‘n mens die titelakte noukeurig bestudeer voordat jy ‘n eiendom koop of besluit om te bou.
This buys the debtor 30 days. In the 30 days the Company, if the debtor so wishes, will at an additional fee conduct a forensic audit in which it will demonstrate with great probability that the execution creditor (often banks) miscalculated its claim and afford the debtor an opportunity to reach a compromise with the execution creditor. When debtors default on their payments the banks instruct attorneys to take action against them. The bank can get these attorney fees back from them in a separate account with different interest rates, but they are not allowed to add it to the balance of their bond with higher interest involved; they can only add entries pertaining to their bond account, not legal fees. The Company then argues that the bank is in breach of contract, and applies to court for setting aside of default judgement.
ALTERNATIEWE GESKILBESLEGTING: BEMIDDELING EN EGSKEIDING
Hierdie artikel sal kortliks bemiddeling as ‘n geskilbeslegtingsmeganisme verduidelik, asook die gebruik daarvan in onnodige geskille wat later in die egskeidingsgeding ontstaan.
Bemiddeling kan beskryf word as die proses waardeur ‘n bemiddelaar die opponerende partye deur middel van litigasie help om geskille tussen hulle te skik deur die fasilitering van bespreking tussen die partye. Die bemiddelaar help ook deur die identifisering van kwessies, prioriteite en areas van moontlike kompromie, en die genereer van opsies in ‘n poging om die geskil op te los. Dit moet in ag geneem word dat die bemiddelaar nie ‘n besluit oor die geskil neem nie, selfs al versoek die partye hom om dit te doen. Dit verskil van arbitrasie daarin dat die arbiter getuienis en argumente van die partye aanhoor in ‘n beoordelaarsrol en later ‘n besluit oor die uitkoms van die dispuut neem.
Egskeiding is ‘n deel van die reg waar onlangse verwikkelinge die benadering tot bemiddeling verander het. Voorheen het die hof oor kwessies soos kinders, onderhoud en die verdeling van bates beslis waar daar nie ‘n skikkingsooreenkoms tussen die partye was nie. Die Kinderwet 38 van 2005 (hierna verwys as ‘die Wet’) stel bemiddeling bekend en maak dit in sekere gevalle ‘n voorvereiste. Artikel 33 van die Wet skryf voor dat die mede-houers van ouerlike pligte en regte oor kinders tydens egskeidingsgedinge, moet poog om eers saam te stem oor ‘n ouerskapsplan wat die uitoefening van hulle pligte en regte bepaal, alvorens hulle ‘n hof nader. In die voorbereiding van sodanige ouerskapsplan moet die partye gebruik maak van die bystand van ‘n gesinsadvokaat, maatskaplike werker, sielkundige of bemiddeling deur ‘n maatskaplike werker of gekwalifiseerde persoon. Die betekenis van ‘gekwalifiseerde persoon’ is nog nie deur ons howe gedefineer nie.
Waarnemende Regter Brassey het in sy uitspraak in Brownlee v Brownlee in die Suid-Gautengse Hooggeregshof die belangrikheid van bemiddeling in huweliksgedinge en geskille oor kinderregte beklemtoon. Die regter het sy ontevredenheid oor die mislukking van die twee prokureurs uitgespreek wat nie hul kliënte aangeraai het om bemiddeling te gebruik voor hulle hof toe gegaan het nie. Hy het gevolglik die fooie van beide partye se prokureurs verminder.
Die uitspraak in die Brownlee saak beslis nie dat voorkeur aan bemiddeling gegee moet word om geskille rakende egskeidings te besleg nie. Die geskiktheid van bemiddeling as meganisme om geskille by te lê, moet egter na waarde geskat word. Indien dit reeds vroeg in die geskil geïmplementeer word, kan die dispute op ‘n doeltreffende en koste-effektiewe wyse opgelos word.